  Анжелика Тихонова корреспондент Удмуртиысь «Кванториум» мобильной технопарк ёросъёсы потыны дасяське. 14-тӥ куарусёнэ со Алнаш но Грак ёросъёсын ужаны кутскоз. Со сярысь элькунысь дышетонъя но тодосъя министерстволэн пресс-службаез ивортэ. Школаосын но мобильной технопаркын пиналъёс понна «Технология в кванториуме» урокъёс но технопарклэн VR/IT, «ГЕО/АЭРО», «РОБО/Промдизайн», Hi-Tech ӧръёсызъя 7-11 классъёсын дышетскисьёсын ватсаса занятиос ортчозы. Визьнодасьёс пиналъёсты командаен ужаны, ужпумъёс пуктыны но соосты быдэстыны, туала улонын кулэ луись ӵектосъёс лэсьтыны дышетозы «Кванториум» мобильной технопарк интыысь интые ветлӥсь автостанци вылын лэсьтэмын. Со пиналъёсты инженерной ӧрысь программаосъя дышетоз. «Кванториум» Можгае, Алнаш, Кизнер, Грак, Можга, Вавож, Ува, Сьӧлта, Сюмси, Пичи Пурга но Кияса ёросъёсы вуылоз. Мобильной технопарке 1 сюрс пиналъёс пыриськозы, эшшо 3 сюрсэз ужрадъёсаз но мастер-классъёсаз ветлозы шуыса чаклало.  Тегъёс: Дышетон Удмуртия пиналъёс Алнаш Грак  